VABILO K SODELOVANJU ZA IZVAJANJE NALOG NA PROJEKTU PREDSEDOVANJA SLOVENIJE SVETU EVROPSKE UNIJE 2021 (PSEU) V STALNEM PREDSTAVNIŠTVU REPUBLIKE SLOVENIJE PRI EVROPSKI UNIJI V BRUSLJU (SPBR)

Ministrstvo za zunanje zadeve vabi k sodelovanju 7 študentov višjih letnikov dodiplomskega oziroma podiplomskega študija za pomoč pri opravljanju nalog, vezanih na projekt predsedovanja Slovenije Svetu EU 2021 v SPBR. Pogoj za sodelovanje je pridobljena štipendija programa Erasmus+.

Čas opravljanja študentske prakse je lahko najmanj 3 mesece in največ 9 mesecev, v obdobju od 1.5.2021 do 31.1.2022.

Okvirne zadolžitve:

* pomoč pri organizaciji in izvedbi dogodkov ter sodelovanje pri aktivnostih priprav na predsedovanje in izvedbi predsedovanja (sodelovanje na sestankih, priprava gradiv in poročil idr.).

Kandidati, ki se bodo prijavili, morajo izpolnjevati naslednje pogoje:

* državljanstvo Republike Slovenije,
* znanje uradnega jezika,
* znanje angleškega jezika na višji ravni (najmanj B2 - Skupni evropski referenčni okvir),
* pridobljena štipendija programa Erasmus+ za celotno obdobje opravljanja prakse.

Prednost pri izbiri bodo imeli kandidati:

* z znanjem francoščine na višji ravni,
* z izkušnjami na področju dela v javni upravi,
* študenti prava ali drugih ustreznih družboslovnih smeri (mednarodni odnosi),
* s poznavanjem uporabe računalniških in spletnih orodij ter videokonferenčnih programov.

Prijava mora vsebovati:

* izpolnjen prijavni obrazec z dokazili,
* Europass življenjepis,
* motivacijsko pismo v angleškem jeziku,
* izjavo, da bo študent v času opravljanja prakse pridobil štipendijo Erasmus+.

Zainteresirani kandidati pošljejo prijavo na elektronski naslov slomission.eu@gov.si do petka, 19. 3. 2021.

Izbor kandidatov bo opravljen na SPBR.

SPBR bo študentom nudil pomoč pri iskanju nastanitve v Bruslju.

Za izbrane kandidate bo opravljen postopek varnostnega preverjanja skladno s 16. a členom Zakona o zunanjih zadevah .

Neizbrani kandidati bodo pisno obveščeni o neizboru.

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.